Võrreldes 2008. aastaga on ettevõtete arv vähenenud 9,1%.    Tööhõive osas näitavad andmed, et aastaga on töötajate arv vähenenud ligikaudu 73 000 inimese võrra ehk 13,1%. Palgafond on võrreldes aastataguse ajaga vähenenud ligikaudu 21,5%. Palgagruppide analüüs näitab, et töötajate arv on vähenenud pea kõigis palgagruppides, erandiks on palgad vahemikus 3000-5000 krooni. Kõige enam, ligikaudu 19%, on vähenenud palgagrupp,  kus isikud teenivad 20 000-30 000 krooni kuus. Kõige rohkem isikuid, kokku 148 456 inimest, jääb palgagruppi 5000-8000 krooni, see moodustab 23,37% kõikidest töötajatest.